kardosdrur/scandi-wiki huggingface dataset:
Preben Kristensen

Preben Kristensen (født 14. marts 1953 i Skive) er en dansk skuespiller og entertainer. Han er særlig kendt for sit samarbejde med Thomas Eje og Anders Bircow i ensemblet Linie 3.

Karriere 
Kristensen er student fra Skive Gymnasium i 1973 og uddannet skuespiller fra Skuespillerskolen ved Aarhus Teater i 1978 og var ansat på teatret frem til 1983.

Sit store gennembrud som karakterskuespiller fik han på Rialto Teatret i 1983 med forestillingen Det var en lørdag aften. Siden har han arbejdet freelance på forskellige teatre i København med roller fra det dramatiske teater over musical til lystspil og revy. Han har spillet hovedroller i flere musicals, bl.a. West Side Story i 1979, How to Succeed in Business Without Really Trying i 1982, Little Shop of Horrors i 1984, La Cage aux Folles i 1996 The Phantom of the Opera i 2001 i Beauty and the Beast 2006 Mel Brooks' The Producers i 2006 og Mød mig på Cassiopeia 2008 og 2009.

Af væsentlige roller kan nævnes: Ken i Det er vel mit liv (eng. Whose Life Is It Anyway?) (1998); George i Hvem er bange for Virginia Woolf? (2003); Phantomet i Det ny teaters opsætning af The Phantom of the Opera 2001 og 2009; Leopold i "Sommer i Tyrol 2005 (forestillingen fik en Reumert samme år); Kong Claudius i Gladsaxe Ny Teaters udgave af Shakespeares Hamlet 2008; "Sweeney" i Stephen Sondheims Sweeney Todd på Odense Teater 2009 og debuten på Det Kongelige Teater i 2010 som Pjotr Sorin i Tjekhov's "Mågen"

Allerede på skuespillerskolen mødte han Anders Bircow og Thomas Eje. De optrådte sammen på Jacob's Bar BQ i Aarhus og fik i 1979 et stort gennembrud som Linie 3 i TV i Teltet. Gennem 25 år har trioen Linie 3 optrådt med musikalske shows indeholdende parodier af kendte, bl.a. Dronning Margrethe. På tv har Preben Kristensen bl.a. medvirket i Bryggeren, Charlot og Charlotte, Forbrydelsen 2 og Borgen 3. Preben Kristensen har lagt sang- og talestemme til utallige tegnefilm.

Han blev ridder af Dannebrog i 2003 og har modtaget adskillige hæderspriser, bl.a. modtog han Teaterpokalen i 1992, Bikubens hæderspris 2005, og Lauritzen-prisen i 2019.

Privatliv 
Siden 2005 har han været i registreret partnerskab med Søren Hedegaard.

Filmografi

Film

Tv-serier

Tegne- og animationsfilm

Referencer

Eksterne henvisninger 

 
 

Komikere fra Danmark
Skuespillere fra Danmark
Riddere af Dannebrog
Personer fra Skive
Studenter fra Skive Gymnasium og HF
Tegnefilmsdubbere fra Danmark
Personer i Kraks Blå Bog
Modtagere af Teaterpokalen
Dis

Dis er skyer ved jordoverfladen, der fremkommer, når luften kommer over dugpunktstemperaturen, men den kan også betyde, at luften indeholder for eksempel røg og andre partikler, hvor man så mere specifikt taler om tørdis.

Efter meteorologisk standard bruges "dis" ved en sigtbarhed over 1.000 meter. Hvor sigtbarheden er lavere, taler man om tåge.

Etymologisk er ordet dis afledt af en gudindegruppe i nordisk mytologi kaldet diser.

Meteorologi
Platformsuafhængighed

Platformsuafhængighed eller "på tværs af platforme" (engelsk cross-platform) benyttes om programmer (software) eller fysiske enheder (hardware) som fungerer på flere platforme (fx Linux/Unix, Microsoft Windows, og Mac OS X).  Dette kan også betyde at der understøttes alle vidt udbredte platforme, eller bare mere end en.

Se også
Platform (styresystem)

Software
Gårestrup

Gårestrup (1406 Gioristorp, Giørstorp, 1459 Gor(r)æstrop) er en  bebyggelse og et ejerlav beliggende i den nordvestlige del af Sankt Olai Sogn (Hjørring Kommune) i Hjørring Kommune. Bebyggelsen ligger i Region Nordjylland.

Lokaliteter i Hjørring Kommune
Fynsværket

Fynsværket er et dansk kraftvarmeværk, der er beliggende ved Odense Kanal og landsbyen Skibhusene nordøst for Odense.

Værket, der blev opført i 1953, har en effekt på 433 MW el og 624 MJ/s fjernvarme. Det producerede i 2004 netto 1.997 GWh el og netto 8.564 TJ fjernvarme.

Der er to kraftvarmeblokke fra hhv. 1991 og 2010. Den ældste blok, blok 7, anvender kul, olie og biogas, mens blok 8 fra 2010 bruger halm til produktion af el og fjernvarme.

Dertil er der på matriklen et forbrændingsanlæg, kaldet Odense Kraftvarmeværk, som fremstiller el og varme af brændbart affald. Anlægget var frem til 2011 ejet af DONG Energy. Det affaldsfyrede kraftvarmeværk har tre forbrændingslinier med kapaciteter på henholdsvis 2 x 8 ton affald pr. time og 16 ton affald pr. time. Forbrændingsanlægget har en installeret effekt på 24 MW el og en maksimal fjernvarmeydelse på i alt 79 MJ/s. De 270.000 tons affald, der brændes årligt leveres fra størstedelen af Fyn samt dele af Vestsjælland. Fjernvarmeproduktionen afsættes til Fjernvarme Fyn, Kerteminde Forsyning samt gartnerforsyningsselskaber.

Indtil 2006 var Fynsværket ejet af Elsam, hvorefter det blev købt af det svenske Vattenfall.

I januar 2015 blev Fynsværket købt af Fjernvarme Fyn A/S for 1,1 milliarder kroner.

Eksterne henvisninger 

 Vattenfall: Fynsværket 
 Odense Kraftvarmeværk A/S 
 Billeder i Odense Stadsarkiv

Referencer 

Kraftvarmeværker i Danmark
Vattenfall
Bygninger, konstruktioner og anlæg i Odense
Etableret i 1953
Brandtrekanten

Brandtrekanten er et udtryk indenfor brandslukning, og siges at være vidensgrundlaget for at brandmandsjobbet kan eksistere.

Udtrykket kommer af, at man grundlæggende skal have tre elementer for at ild kan opstå: Ilt, tilstrækkelig varme og brændbart materiale. Disse tre ting illustreres normalt som værende siderne i en trekant. Sammensættes disse elementer, kan ilden opstå – fjernes et af elementerne slukkes ilden (eller kan ikke opstå).

Forudsætningerne 

De tre forudsætninger gennemgås nedenfor:

Ilt 

Hvis der ikke er ilt, kan tingene ikke brænde, da en forbrænding bruger ilt (O2) for at omdanne kulstoffet til CO2.

En undtagelse er acetylen i gasflasker, der rent faktisk kan brænde uden tilført ilt. I disse tilfælde foretages nedkøling fra stor afstand – evt. ved dumpning i sø eller lignende. Dette skyldes, at der opstår et enormt tryk i flasken, der selv længe efter slukning udgør en eksplosionsrisiko.

Ilten kan fjernes med et lufttæt dækken (f.eks. brandtæppe), et iltstoppende lag (f.eks. skum eller pulver) eller ved at fortrænge den iltholdige luft med en ikke-brændbar gasart (f.eks. CO2).

En del brændende metaller (og fyrfadslys) må aldrig slukkes med vand, da det herved kan eksplodere. Benyt så vidt muligt tørt sand eller jord, hvis ikke en egnet pulverslukker er tilgængelig.

Varme 

Tilstrækkelig varme er et relativt begreb, der afgøres af materialets antændelsestemperatur. Man kan blæse masser af ilt hen over et stykke træ, men hvis temperaturen ikke kommer over antændelsespunktet, går der ikke ild i træet.

Varmen fjernes oftest ved at tilføre vand eller specielle slukningsgasser, der samtidigt ofte har en ildkvælende effekt.

Brændbart materiale 

En brand kræver naturligvis et brændbart materiale for at kunne opstå.

Det kan være både svært og farligt at fjerne den del af et møbel, der endnu ikke er brændt ud, men i mange tilfælde kan det lade sig gøre at fjerne det brændbare materiale. Eksempelvis en utæt gas- eller olieslange, hvor en brand slukkes ved at hanen lukkes. En skov- eller markbrand hvor man begrænser ilden ved at fjerne brændbart materiale rundt om branden og derefter kontrollerer udbrændingen af inderområdet.

Overlappende slukningsmetoder 

Mange slukningsmidler har flere egenskaber overfor brandtrekanten. Eksempelvis vil slukningsskum fra en brandbil eller ildslukker både køle materialet og fortrænge ilten. Tilsvarende kan en fin vandtåge delvist fortrænge luften (og dermed ilten) mens den køler, mens en kraftig stråle kan i visse tilfælde bruges til at spule materialet væk.

Ild
Bagterp plantage

Bagterp plantage i Hjørrings sydlige udkant (i Sankt Hans Sogn) er anlagt cirka 1890 af amtsrådet i det daværende Hjørring Amt. Dens vestlige del er købt af staten, som her anlagde Jydske Tøjhus, senere Hærens Materielkommando. Den østlige del ejedes i 1960 af proprietær Holst. Her opførte den daværende kommune Sankt Hans-Sankt Olai kommune i 1959 plejehjemmet Skovgården.

Statsskove i Danmark
Privatskove i Danmark
Hjørring Kommunes geografi
Rovbiller

Rovbiller (Staphylinidae) er en familie af biller med omkring 58.000 arter på verdensplan og dermed den største af billefamilierne. Rovbiller er normalt let kendelige på den langstrakte krop og de korte dækvinger, der typisk kun dækker de forreste to bagkropsled. Bagkroppen holdes ofte løftet i vejret, når dyret løber. Størrelsen kan variere fra få millimeter op til ca. 4 cm.

Mange arter ved man kun lidt om, hvilket dels skyldes at de fleste arter er meget uanselige, få millimeter lange, og dels ligner hinanden til forveksling, så de kun kan skelnes efter dissektion og mikroskopisk undersøgelse af kønsorganerne.

Eksempler 
 Stor rovbille Ocypus olens
 Bledius

Kilder og eksterne henvisninger 
 Hans Hvass (red.), Danmarks Dyreverden, bind 3, Hvirvelløse dyr, side 28-29. 2. udgave, Rosenkilde og Bagger 1978. .
 Danmarks Fauna. Victor Hansen. Biller XV. Rovbiller 1. G.E.C. Gads Forlag. København 1951.
 Danmarks Fauna. Victor Hansen. Biller XVI. Rovbiller 2. G.E.C. Gads Forlag. København 1952.
 Danmarks Fauna. Victor Hansen. Biller XVII. Rovbiller 3. G.E.C. Gads Forlag. København 1954.
 Fugleognatur.dk – Beskrivelser af arter i familien Rovbille (Staphylinidae)
Svend Haugaard

Svend Haugaard (30. april 1913 i Resen, Skive – 2. marts 2003 samme sted) var en dansk politiker og skolemand.

Han blev uddannet agronom fra Den Kongelige Veterinær- og Landbohøjskole 1938, var på Askov Højskole 1938–39 var lærer på Vrå Højskole 1939-45 og forstander på St. Restrup Husmandsskole 1949-66.

Haugaard var kendt som en aktiv antimilitarist. Allerede fra 1930'erne var Haugaard engageret i at igangsætte lokale militærnægterforeninger, længe inden Militærnægterforeningen stiftedes i 1967. Dette førte til, at han fra 1940'erne blev pionér i foreningen Aldrig Mere Krig, som han var formand for 1949-1964, og i Fredsvennernes Hjælpearbejde (det senere Mellemfolkeligt Samvirke), som han var medstifter af i 1944. Haugaard var i dette foreningsarbejde bl.a. engageret i protester mod retsopgøret efter besættelsen.

I 1959 var Haugaard medstifter af Kampagnen mod Atomvåben, som havde til formål at agitere mod dansk deltagelse i atomkapløbet, og som arrangerede atommarcher fra Holbæk til København i 1960'erne.

Haugaard blev medlem af Radikal Ungdom i 1928. I 1964-1979 var han medlem af Folketinget for Det Radikale Venstre, valgt i Skivekredsen. Svend Haugaard var radikal gruppeformand i Folketinget fra 1970-1971 og 1975-1977. Han var bl.a. formand for Christianiaudvalget og medlem af Grønlandsrådet, samt far til den radikale kommunalpolitiker Bjørg Haugaard.

Publikationer 
 Svend Haugaard: "Ikke ord uden gerning", Gyldendal 1989 (erindringer).

Eksterne henvisninger 
 

Partiledere for Radikale Venstre
Tidligere folketingsmedlemmer fra Det Radikale Venstre
Folketingsmedlemmer i 1960'erne
Folketingsmedlemmer i 1970'erne
Selvbiografer fra Danmark
Personer fra Jylland
Skive
Pacifister fra Danmark
Agronomer fra Danmark
Skolefolk fra Danmark
Foreningsformænd fra Danmark
Personer i Kraks Blå Bog (afdøde)
Personer i Dansk Biografisk Leksikon
Tæskehold

Et tæskehold er oftest en gruppe personer der sendes ud for at straffe en person der skylder penge eller har gjort noget der har skadet andres omdømme. Begrebet er mest brugt indenfor kredse der i forvejen er kendt for at være kriminelle, især indenfor narkotikahandel, prostitution og pengeudlån (ågerkarle). Mange tæskehold menes at være medlemmer af eller hang-arounds til rockergrupper, eller tilknyttet narkosælgere som opererer på de tidligere rockerdomæner i narkohandlen.

Gruppen behøver ikke være fuldtallig; et tæskehold kan sagtens bestå af en enkelt person, hvis man mener en person er nok til at udføre det ønskede. Ofte kommer et tæskehold i første omgang med en trussel om vold hvis ikke forholdene bringes i orden inden for en kort frist, men man skal ikke føle sig sikker på at få en advarsel først. Folk der har fået besøg af et tæskehold ender som regel på en skadestue, og enkelte dør af besøget.

Personer dømt for kriminalitet
Poul Erik Christensen

Poul Erik Christensen (født 1943 i Horsens) er selvstændig erhvervsdrivende og var i perioden 2005-2007 medlem af Folketinget, valgt for Det Radikale Venstre i Skivekredsen.

Poul Erik Christensen er den ældste søn af søfyrbøder Alfred O. Christensen og fabriksarbejder Karen Christensen. De andre brødre er Bo, Jan og Per. Han er gift med Hanne med hvem han har to børn; Gitte og Kim, som begge arbejder i hans virksomhed. 
Poul Erik er bogtrykkeruddannet og selvstændig erhvervsdrivende i virksomheden Skive Offset Aps. Poul Erik Christensen har desuden været formand for Skive Folkeblads bestyrelse fra 1984 til 2017, byrådsmedlem i Skive 2010-14 og indvalgt i regionsrådet for Region Midtjylland siden 2014. Formand for Udvalget for Regional Udvikling. Bestyrelsesmedlem i Aarhus Letbane 2016. Bestyrelsesmedlem i VIA siden 2014.

Han har tidligere været formand for Grafisk Arbejdsgiverforening.

Referencer 

Tidligere folketingsmedlemmer fra Det Radikale Venstre
Folketingsmedlemmer i 2000'erne
Personer fra Horsens
Skive Seminarium

Skive Seminarium. Oprettet i 1951 som uddannelsessted for læreruddannelsen. Indgår i dag som en del af VIA University College.

Skive Seminarium har været lukningstruet 
Skive Seminarium og Nørre Nissum Seminarium skulle efter planerne være fusioneret og placeret i Holstebro senest i 2012, men massive protester fra lokalsamfundene bevirkede, at bestyrelsen for VIA University College på et møde den 1. februar 2010 besluttede, at de to uddannelsessteder kan fortsætte, hvis de lever op til en række fastsatte kvalitetskrav.

Rektorer 
 1952-1972 Holger Paaskesen (23. august 1906 – 5. marts 1972)
 1972 – 31.12.1994 Kaj Ove Miltersen (29. april 1931 – 10. marts 2010)
 Kjeld Fredens
 Dorthe Esbjørn Holck

Kendte lærere dimitteret fra Skive Seminarium 
 1961 Ryan Holm (f. 1937), fået H.C. Ørsted-medaljen i bronze, kendt fra »Fysikernålen«
 1970 Jytte Wittrock (f. 1945), politiker, MF 1994-2007
 1971 Thomas Thomsen (f. 1946), kunstner; timelærer i formning ved seminariet fra 1973
 1972 Anni Svanholt (f. 1947), politiker, MF 1994-2001
 1979 Hans Rønne (f. 1953), skuespiller
 1981 Martin Ravn Jensen, højskolelærer (musik)
 1989 Torben Hansen (f. 1965), politiker, MF (2001-15), borgmester (2017-)
 2007 Henriette Mikkelsen (f. 1980), håndboldspiller
 2014 Jane Schumacher (f. 1988), håndboldspiller

Referencer 

Seminarier
Etableret i 1951
Seminarium
Paul Scholes

Paul Scholes (født 16. november 1974 i Salford) er en engelsk tidligere fodboldspiller, der spillede hele sin karriere i storklubben Manchester United. Han er en af kun tre spillere der har opnået 700 kampe eller mere for klubben.

I sæsonen 1994/95 fik han, efter flere succesfulde år på ungdomsholdet, sit gennembrud for førsteholdet sammen med andre unge talenter som David Beckham, Nicky Butt og brødrene Phil og Gary Neville. Han var siden været en vigtig del af et meget succesfuldt mandskab, bl.a. i den historiske tripel-sæson i 1998/99. Scholes var desuden i en årrække fast mand på .

Han var som midtbanespiller kendt for en sjælden blanding af god teknik, målnæse og blik for spillet samt en stor potion vildskab og passion. Selvom hans tekniske kunnen og evne til at score har skaffede ham mange fans, kostede hans fighterinstinkt ham også mange gule og røde kort gennem karrieren. Hans 25 gule og 2 dobbeltgule i Champions League er flere end nogen anden spiller i turneringens historie. Derudover samlede han 79 gule kort og 4 røde i Premier League og var den eneste spiller, der opnåede at blive udvist for  på det gamle Wembley.

Blandt hans fans kan nævnes Zinedine Zidane, der kaldte ham "den utvivlsomt bedste spiller i sin generation". Derudover er Thierry Henry citeret for at sige, at "den bedste spiller i Premier League er uden tvivl Paul Scholes... Han kan gøre alting."

Scholes er astmatiker, men har trodset sygdommen og blev alligevel professionel sportsmand. Han spillede ikke i halvdelen af sæsonen 2005/06 på grund af sløret syn. Man kunne ikke finde en årsag til det svigtende syn, og det frygtedes at hans karriere var slut. Han vendte dog tilbage i tide til at spille den sidste kamp i sæsonen mod Charlton Athletic. Hans syn er fortsat ikke 100% tilbage.

Med Manchester United har Scholes vundet den engelske Premier League ti gange (i 1995–96, 1996–97, 1998–99, 1999–2000, 2000–01, 2002–03, 2006–07, 2007–08, 2008–09, 2010-11), FA-cup'en tre gange (i 1995–96, 1998–99, 2003–04) og UEFA Champions League to gange (i 1998/99 og 2007/08). Udover disse titler har han vundet Liga Cup'en to gange, FA Community Shield fire gange, Intercontinental Cup én gang og FIFA Club World Cup én gang.

Scholes er tre gange blevet kåret til månedens spiller i Premier League og har også tre gange været på årets hold. Han blev ligeledes inkluderet på Årtiets Hold (fra 1992/93 til 2001/02). Scholes blev optaget i English Football Hall of Fame i 2008.

Scholes stoppede oprindeligt sin karriere efter Champions League-finalen i maj 2011, men vendte tilbage den 8. januar 2012 for at hjælpe et skadesramt Manchester United hold.  Hans comeback blev i en FA Cup-kamp imod Manchester City, hvor han startede på bænken, men kom på banen i 2. halvleg.

Referencer

Eksterne henvisninger 

 

Fodboldspillere fra England
Fodboldspillere fra Manchester United F.C.
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Fabien Barthez

Fabien Alain Barthez (født 28. juni 1971 i Lavelanet, Frankrig) er en fransk tidligere fodboldmålmand, der vandt turneringer med Manchester United og det franske landshold, som han vandt VM i fodbold 1998 og EM i fodbold 2000 sammen med, og han nåede også til finalen i VM i fodbold 2006. Han deler rekorden med flest VM-clean sheets med Peter Shilton på 10. Professionelt har han stået på mål for sine klubber til en Champions League-titel og adskillige Ligue 1- og Premier League-titler.

Efter han endte sin fodboldkarriere i 2007, indledte han en karriere indefor motorsporten og har i 2014, 2016 og 2017 deltaget i racerløbet Le Mans.

I dag er han præsident hos Luzenac AP. Dette har han været siden 2012.

Eksterne henvisninger 

 
 Artikel om en kamp med Fabien Barthez på EnglandLose.Blog.Spot.com 

Fodboldspillere fra Frankrig
Fodboldspillere fra Toulouse FC
Fodboldspillere fra Manchester United F.C.
Fodboldspillere fra Olympique Marseille
Fodboldspillere fra AS Monaco FC
Fodboldspillere fra FC Nantes
Verdensmestre i fodbold
Motorsport i Frankrig
Les Enfoirés
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Legatus iuridicus

En legatus iuridicus (latin, "juridisk legat") var en romersk embedsmand på legatniveau som havde ansvaret for juridiske spørgsmål. Alle provinsguvernører havde en legatus iuridicus som tog sig af komplicerede juridiske spørgsmål, specielt i forhold til implementeringen af romerske love i områder hvor samfundet var organiseret på for romerne helt fremmede måder.

Titler
Kronblom

Kronblom er en svensk tegneserie som skabtes af Elov Persson i 1927. Siden 1968 videreføres serien af hans søn Gunnar Persson.

Serien Kronblom handler om en doven mand i 65-årsalderen, som helst vil ligge på sin sofa og slappe af. Dette påskønnes ikke af hans hustru Malin, og endnu mindre af svigermoderen. Kronblom gør hvad som helst for at slippe for at se sin svigermor. Når det gælder om at blive af med sin svigermor, er Kronblom ikke længere doven, men kan arbejde rigtigt hårdt, hvis han ved at han slipper for se hende.

Kronblom kan i dag læses i tegneseriebladet 91:an Karlsson og ugebladet Allers. Kronblom havde sit eget blad i 1997, men gik ind efter bare fire numre.

Kronblom kom på frimærke 1980.

1947 kom filmen "Kronblom" med Ludde Gentzel i titelrollen og Dagmar Ebbesen som Malin. Andre medvirkende var Sigge Fürst, Thor Modéen, Julia Caesar og en ung Martin Ljung.I 1949 kom opfølgeren Kronblom kommer till stan (med samme titelrolleindehaver).

Da Kronblom skabtes i 1927 var Elov Persson bosat i byen Bäckebro i udkanten af Gävle og den 16. juni 2004 fik pladsen foran hans barndomshjem navnet Kronblomsplan og udstyredes med en passende parkbænk. Kronblom står også som statue i Torsåker og Örebro.

Eksterne henvisninger 
 Kronblom.net 
 SERIE-PERSSON AB

Tegneseriefigurer
Ambositra

Ambositra er en by på Madagaskar. Byen har 30.434 indbyggere (2005).

Eksterne henvisninger 

Byer i Madagaskar
Dørklokke

Dørklokken er en signalgiver, hvormed man kan melde sin ankomst, så man kan blive lukket ind. Oprindeligt var en dørklokke en rigtig klokke med snoretræk eller en metalstang. Nu er stort set alle dørklokker elektriske eller elektroniske, så man trykker på en kontakt (et ringetryk), og via en ledning sluttes klokkekredsløbet.

Selve ringeklokken kan være et almindeligt ringeapparat, en summer, en ding-dong eller en elektronisk 'klokke', der kan programmeres til forskellige lyde.

De seneste år er der kommet trådløse dørklokker, der virker ved radiobølger, og ringetrykket er en lille radiosender, der sender til klokken. Der er som regel tale om et digitalt kodet signal, så naboer ikke forvirres af hinandens dørklokke. Den største fordel ved trådløse klokker er, at der ikke skal trækkes ledninger.

Dørklokken erstatter dørhammeren eller banken på døren med knoerne.

Se også 

 Dørtelefon

Lyd
Interiør
Proton Holdings

Proton, kort for Perusahaan Otomobil Nasional (mal. Nationale Automobilselskab), er Malaysias første bilproducent og blev stiftet i 1985 af den tidligere malaysiske premierminister, Mahathir Mohamad.

Proton er noteret på Bursa Malaysia, den malaysiske fondsbørs.

Blandt de modeller, der er blevet produceret på Proton-fabrikken er bl.a.:
 Proton Inspira
 Proton Tiara
 Proton Wira (Proton 400)

Eksterne henvisninger 
 www.proton.com - officiel website for bilfabrikken Proton

Virksomheder fra Malaysia
Bilmærker
Etableret i 1985
Proton Holding
Kristen metal

Kristen metal/christian metal er en af de nyere musikgenrer inden for metal. Musikken spilles af bands som Tourniquet, Mortification og Demon Hunter. Kristen metal er en form for heavy metal-musik med kristne tekster og temaer. Mange fans af heavy metal-musik mener ikke, at kristen metal er en rigtig genre under heavy metal, da heavy metal oprindelig var ment til at skulle indeholde kontroversielle temaer og tekster. Mange anser derfor udtrykket kristen metal som en oxymoron, på trods af at bandenes musik lyder ligesom almindelig heavy metal.

Metalgenrer
Metal